  Туспуктэм: Константин Вознесенских Майя Бывальцева 12-тӥ куарусёнэ Удмуртиын коронавируслы 5 сюрс 583 эскеронъёс ортчытӥзы, 853 муртлэсь висёнэз шараязы, соос пӧлын 14 аресозь 126 пиналъёс но 65 арессэс ортчем 160 арлыдоос. Эмъяськонние укмыс адями шедиз. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 5 сюрс 910 адямиез эмчиос чакласа возё. Эмъяськонниосын кыллись 317 висисьёслэн тазалыксы шоро-куспо лыдъяське, 31 муртлэн – секыт, тямысэз соос пӧлысь тыосты шокатӥсь аппарат улын кыллё. 105 адями висёнэз вормиз. Кык мурт кулӥз. Воргоронъёслы 70 но 83 арес вал. 13-тӥ куарусёнлы Удмуртиын коронавирусэн черлан 188 сюрс 512 учыр лабораториосын зэматэмын. 178 сюрс 469 мурт йӧназ. 4 сюрс 67 адями улонысь кошкиз, со пӧлысь 3 сюрс 865-ез – юнматэм диагнозэн. 702 сюрс 401 мурт вакцинациез ортчиз, со пӧлысь 561 сюрс 656 адями кыкетӥ компонентсэ но басьтӥз. 223 сюрс 291 адями ревакцинациез ортчиз. Коронавирусэз алон, шараян но эмъян пумысен юанъёсын визь-кенеш сётонъя центре жингыртыны луэ, солэн телефон номерез – 8-800-100-24-47. Тодэ вайытом, нунал азьвыл элькунын коронавируслы 5 сюрс 627 эскеронъёс ортчытӥзы, 1 сюрс 195 муртлэсь висёнэз шараязы. Эмъяськонние 25 адями шедиз.  Тегъёс: коронавирус Тазалык висён Удмуртия  